༄༅། །རྗེ་བཙུན་བྱམས་པ་མགོན་པོའི་སྐུ་བརྙན་བཞེངས་པའི་དཀར་ཆག་ལོ་རྒྱུས་
དང་བཅས་པ་བཞུགས་སོ། །
༄༅། །ན་མོ་ཨཱརྱ་མཻ་ཏྲི་ན་ཐཱ་ཡ། གང་འདིར་རྒྱལ་བའི་བསྟན་པ་རིན་པོ་ཆེ། ཆོས་ཀྱི་
སྒོ་ཐམས་ཅད་ནས་ཡུལ་ཕྱོགས་དུ་མར་དར་ཞིང་། ཕྲིན་ལས་ལྷུན་གྱིས་གྲུབ་པར་རྒྱས་པ་དང༌།
དེ་ཉིད་རྒྱུན་མི་ཆད་པར་ཡུན་རིང་དུ་གནས་པ་དང་། འཇིག་རྟེན་ལུགས་ཀྱི་ཕུན་སུམ་ཚོགས་པ་
མཐའ་དག་རང་གི་ངང་གིས་འཕེལ་བ་ནི། སྤྱིར་དཀོན་མཆོག་གསུམ་གྱི་རྟེན་དང༌། ཁྱད་པར་
སངས་རྒྱས་དང་བྱང་ཆུབ་སེམས་དཔའི་སྐུ་གཟུགས་རིང་བསྲེལ་གྱི་སྙིང་པོ་ཅན་བཞུགས་པ་ལ་
རག་ལས་པ་ཡིན་ཏེ། འདི་ལ་ལུང་གི་སྒྲུབ་བྱེད་དང་། མངོན་སུམ་གྱི་དཔེ་དག་ལས་རྟོགས་པར་
བྱ་བ་ནི། ཇི་སྐད་དུ། རྒྱལ་པོ་གསལ་རྒྱལ་གྱིས་ཞུས་པའི་མདོ་ལས། ཐུབ་པའི་མཆོད་རྟེན་བྱེད་
དམ་བྱེད་བཅུག་པ། །མྱ་ངན་འཇོམས་དང་ལུས་ཀུན་གྲིམས་པ་དང་། །རིན་ཆེན་མཛོད་མང་འཇིག་
རྟེན་གཙོར་འགྱུར་ཞིང༌། །མི་དེ་དགྲ་ཡི་ཚོགས་ལས་རྒྱལ་བར་འགྱུར། །བཅོམ་ལྡན་འདས་ཀྱི་
མཆོད་རྟེན་རྣམས་དང་ནི། །སྐུ་གཟུགས་རྣམས་ལ་རྡུལ་ཕྲན་ཅི་ཡོད་པ། །དེ་འདྲའི་གྲངས་དེ་སྙེད་
ཀྱི་རྒྱལ་སྲིད་དང་། །ལྷ་ཡུལ་ས་སྟེང་མི་ཡིས་ངེས་པར་འཐོབ། །གཟུགས་དང་གཟུགས་མེད་
ཁམས་ཀྱི་ཏིང་ངེ་འཛིན། །ཕུན་སུམ་ཚོགས་པའི་ས་མཆོག་ཀུན་མྱོང་ནས། །ཐ་མར་སྐྱེ་དང་རྒ་བ་
ལ་སོགས་པའི། །སྡུག་བསྔལ་དང་བྲལ་སངས་རྒྱས་གོ་འཕང་ཐོབ། །འདི་ན་རྒྱལ་བའི་སྐུ་
གཟུགས་བྱེད་པ་ནི། །གཟུགས་བཟང་སྐལ་བཟང་ཡོན་ཏན་ཉེ་བར་ལྡན། །དེ་ནི་དབང་པོ་སྦས་
དང་ཉི་མའི་འོད། །འཇིག་རྟེན་ཀུན་གྱིས་མཐོང་ན་དགའ་བར་གྱུར། །བདེ་བར་གཤེགས་པའི་སྐུ་
གཟུགས་བཞེངས་པ་གང་། །དེ་ཡི་ལུས་ནི་དྲི་མ་མེད་པ་དང་། །ནད་དང་མྱ་ངན་འཇིགས་དང་
སྡུག་བསྔལ་བྲལ། །པད་མའི་ནང་བཞིན་འཇམ་དང་ཡངས་པར་འགྱུར། །འདི་ན་རྒྱལ་བའི་སྐུ་
གཟུགས་བྱེད་པ་གང་། །བྲན་དུ་མི་འགྱུར་དབུལ་བའི་རང་བཞིན་མིན། །ལས་བྱེད་མ་ཡིན་སྐྱེ་བ་
དམན་པར་མིན། །དབང་པོ་མ་ཚང་མིན་ཏེ་སྐྱེས་མཆོག་འགྱུར། །ཞེས་དང་། སློབ་དཔོན་དཔའ་
187

ལྔ་རིག་དཔེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ། ༼ཙ༽
བོས་མདོ་དྲངས་པ་ལས། སངས་རྒྱས་སྐུ་གཟུགས་བཞེངས་གསོལ་བ། །དང་པོར་མྱ་ངན་ངེས་
པར་སེལ། །རྩོད་པ་ཀུན་སྤངས་མཐོང་ན་དགའ། །སྐལ་ལྡན་གཏེར་ཚོགས་དཔལ་དང་ལྡན། །
ལུས་སྟོབས་ལྡན་ཞིང་སྙན་པ་དང༌། །གཟི་བརྗིད་ལྡན་ཞིང་གཟུགས་མཛེས་ལ། །གསུང་རབ་
ཀུན་ལ་མཁས་འགྱུར་ཞིང་། །དབང་པོའི་རྟ་ནི་ཐམས་ཅད་ཐུལ། །བློ་ལྡན་གཏོང་དང་ལྡན་པར་
འགྱུར། །ཞེས་དང་། སྐུ་གཟུགས་བཞེངས་ནས་ལེགས་སྦྱངས་ལ། །སྐྱེ་བོ་གང་གིས་སྐུ་བཞེངས་
པའི། །ནང་དུ་རིང་བསྲེལ་བཅུག་བྱས་ན། །ཀུན་ནས་བརྒྱ་བྱིན་ལས་འཕགས་པའི། །མི་དབང་
གླིང་ནི་བཞི་རྣམས་སུ། །དཔལ་དང་ལྡན་པས་ལོངས་སྤྱད་ནས། །མཐའ་རུ་རྣམ་དག་གོ་འཕང་
འཐོབ། །ཅེས་དང་། འདུལ་བ་ལས། སངས་རྒྱས་ཀྱི་སྐུ་གཟུགས་བྱའོ། །དེ་ལ་དུས་སྟོན་བྱའོ། །
དེ་གྲོང་ཁྱེར་དུ་གཤེགས་པར་བྱའོ། །སྡེ་པ་ལྔ་པོ་དག་གིས་ཞམ་རིང་བྱའོ། །ཞེས་དང་། བྱང་
ཆུབ་སེམས་དཔའི་གཟུགས་བྱ་བ་ཆོས་དང་ལྡན་ནོ། །ཞེས་དང་། རབ་ཏུ་བྱུང་བའི་གནས་སུ་དུས་
སྟོན་བྱ་བ་ཆོས་དང་མཐུན་ནོ། །ཞེས་སོགས་རྒྱ་ཆེར་གསུངས་སོ། །གཉིས་པ་མངོན་སུམ་གྱི་དཔེ་
ནི། གངས་ཅན་དུ་ཇོ་བོ་ཤཱཀྱ་མུ་ནེ་སྤྱན་དྲངས་པས། བསྟན་པ་རིན་པོ་ཆེ་སྒོ་དུ་མ་ནས་དར་ཞིང་
རྒྱས་པ་དང་། གཞན་ཡང་། གཉན་པོ་གསང་བ་གནམ་བབས་སུ་བྱོན་པས་གངས་ཅན་དུ་དགེ་
ལེགས་དཔག་མེད་འཕེལ་བར་བཤད་པ་བཞིན་ནོ། །གསུམ་པོ་དེའི་ནང་ནས་ཀྱང་སྐུའི་རྟེན་ཉིད་
གཙོ་ཆེ་བ་ཡིན་ཏེ། མཁས་རྨོངས་མཐའ་དག་དང་བ་འདྲེན་པའི་རྐྱེན་དུ་འགྱུར་བ་དང་། རང་རང་
གི་སྐལ་བ་དང་འཚམས་པའི་གཟུགས་ཀྱི་སྐུ་བསྟན་པ་མེད་ན་དམ་པའི་ཆོས་གསུང་བ་མི་འབྱུང་
ཞིང་། གསུང་བ་པོ་ཚད་མའི་སྐྱེས་བུ་ཉིད་དུ་གོ་བ་ཡང་མི་འབྱུང་བའི་ཕྱིར་རོ། །དེའི་ནང་ནས་
ཀྱང་མི་མཇེད་འཇིག་རྟེན་གྱི་ཁམས་པ་སྙིགས་མ་ལྔ་ཤས་ཆེ་བའི་དུས་ཅན་རྣམས་ཀྱི་སྐྱབས་ཀྱི་
དམ་པ་ནི་མཉམ་མེད་ཤཱཀྱའི་རྒྱལ་པོ་ཉིད་ཡིན་ལ། དེའི་རྒྱལ་ཚབ་དམ་པར་དབང་བསྐུར་ནས།
དུས་འདིར་མྱ་ངན་ལས་འདས་པའི་ཚུལ་བསྟན་པ་མེད་པར་བཞུགས་ཤིང་། སྟོན་པ་དེ་ཉིད་ཀྱི་
ཆོས་ཀྱི་རྒྱལ་སྲིད་ཉམས་པ་མི་མངའ་བར་བཟུང་ནས་སྐྱོང་བ་ནི་རྒྱལ་བའི་སྲས་པོ་མ་ཕམ་པ་ཞེས་
བྱང་ཕྱོགས་འདི་ན་ཡང་ཉི་མ་ལྟར་གྲགས་པ་དེ་ཉིད་དོ། །འདི་ནི་ཐུགས་བསྐལ་པ་གྲངས་མེད་
པའི་གོང་རོལ་ནས་ཆོས་ཀྱི་སྐུ་ཉིད་དུ་རྫོགས་པར་བྱང་ཆུབ་པ་ལས་བཞེངས་པ་མི་མངའ་ཡང་།
L:::,,,,:
188

ན་བྱམས་པ་མགོན་པོའི་སྐུ་བརྙན་བཞེངས་པའི་དཀར་ཆག་ལོ་རྒྱུས་དང་བཅས་པ།
གསུང་ལོངས་སྤྱོད་རྫོགས་པའི་རྣམ་པར་རོལ་པས་ཁམས་དང་ས་ལ་ཆགས་པ་དང་མ་བྲལ་བ་དག་
གིས་ཀྱང་བགྲོད་པར་དཀའ་བ་མ་ཡིན་པའི་ཆོས་ཀྱི་ཕོ་བྲང་དམ་པ་དགའ་ལྡན་ཞེས་ཟླ་བ་ལྟར་
ཡོངས་སུ་གྲགས་པ་དེའི་ཆོས་ཀྱི་ཁྲི་མཐོན་པོ་ལ་བསྟི་ཞིང་། འཛམ་བུ་གླིང་པ་རྣམས་ལ་ཉིན་
མཚན་དུས་དྲུག་ཏུ་བྱམས་པ་དང་། ཐུགས་རྗེའི་སྤྱན་གྱིས་གཟིགས་པར་མཛད་དོ། །རྗེ་བཙུན་
འདིས་ནི་རང་ཅག་གི་བརྒྱུད་པ་འདི་ཉིད་ལ་བྱིན་གྱིས་རློབས་པ་ཡང་ཡིན་ཏེ། མ་ཕམ་གཡག་གི་
མཚན་ཅན་གྱིས་ནི་དགུང་ལོ་སུམ་ཅུ་བཞེས་པ་ན། རྒྱལ་བའི་ཡུམ་རྒྱས་འབྲིང་བསྡུས་པ་གསུམ་
ཞལ་བཏོན་དུ་མཛད་པའི་ཚེ། ནམ་མཁའ་ལས་རྗེ་བཙུན་གྱིས་ཞལ་དངོས་སུ་བསྟན། ཕྱག་
བརྐྱང་ནས་བྱིན་གྱིས་བརླབས་པ་དང་། རྗེ་རོང་ཆེན་གྱིས་ནི་དགུང་ལོ་བརྒྱད་ཅུ་གྱ་གཉིས་པའི་ཚེ།
ཞལ་མངོན་སུམ་དུ་གཟིགས་ནས། ཇི་སྐད་དུ། ཇི་ལྟར་ནམ་མཁའི་མཐའ་ཀླས་ཀྱི། །འགྲོ་ལ་
རྟག་ཏུ་ལྷུན་གྲུབ་པར། །ཐོགས་མེད་བློ་ལྡན་དེ་ཡིས་ནི། །སེམས་ཅན་དོན་ནི་ཡང་དག་འཇུག །
ཅེས་པའི་གདམས་པ་ཐོབ་པར་ཞལ་གྱིས་བཞེས་པ་དང་། རྗེ་ཨ་མོ་གྷ་ཤྲཱི་ནི། བྱམས་པའི་ཆོས་
ལ་མི་ཕྱེད་པའི་དད་པ་གཏིང་བརྙེས། མངོན་པར་རྟོགས་པའི་རྒྱན་སྟོང་ཕྲག་ཉི་ཤུ་ལྔ་པའི་མདོ་
དང་སྦྱར་བ་ཐུགས་ལ་བཞུགས། མདོ་སྡེའི་རྒྱན་དང་། རྒྱུད་བླ་མའི་བསྟན་བཅོས་ཀྱི་དོན་ཇི་ལྟ་
བ་བཞིན་དུ་སེམས་བཞིན་པའི་ངང་ནས་ཚིག་ལྷག་མ་མ་ལུས་པར་ཞལ་བཏོན་དུ་མཛད་དོ། །དེ་
ལྟ་བས་ན། རྗེ་བཙུན་མ་ཕམ་པ་ནི། སྟོན་པ་ཉིད་ཀྱི་རྒྱལ་ཚབ་ཏུ་གྱུར་པས་བསྟན་པ་འདིའི་
བདག་པོར་གྱུར་པ་དང་། དོན་དེ་ཉིད་ཀྱིས་ན་ངེས་པའི་དོན་གྱི་བསྟན་པ་མ་ནོར་བར་འཛིན་པ་ལ་
ཐུགས་རྗེས་བརྟུན་པ་མི་ལྷོད་པ་དང་། སངས་རྒྱས་གྱི་ཞིང་ཁམས་ཆེས་ཐག་ཉེ་བ་ན་བཞུགས་
ཤིང་། བྱམས་པའི་སྤྱན་གྱིས་གཟིགས་པ་རྒྱུན་མི་ཆད་པ་ཉིད་ཀྱིས་ན། བློ་དམན་པ་དག་གིས་
ཀྱང་ཡེ་ཤེས་མྱུར་དུ་སྤྱན་འདྲེན་པར་སླ་བ་དང་། བརྒྱུད་པ་གོང་མ་དག་གིས་ཐུགས་དམ་དུ་མཛད་
ཅིང༌། བྱིན་རླབས་ཀྱི་སྣང་བ་རྒྱ་ཆེར་བརྙེས་པ་ཉིད་ཀྱིས་ན། བཅོམ་ལྡན་འདས་མ་ཕམ་པའི་
ལོངས་སྤྱོད་རྫོགས་པའི་སྐུའི་བཀོད་པ་རྒྱུ་རིན་པོ་ཆེ་ལས་གྲུབ་པ་གང་འདིས་ཉེ་བར་བསྐྲུན་པ་ལ་
ཡང་རབ་ཏུ་དང་བས་འདུན་པར་གྱུར་ཏོ། །དེ་ཡང་རྗེ་ཨ་མོ་གྷ་ཤྲཱི་ནི། ས་ཕོ་སྟག་གི་ལོ། རིན་པོ་
ཆེ་གཡག་པས་རང་ལོ་ཞེ་དགུ་དང་། རྗེ་རོང་སྟོན་ཆེན་པོ། རང་ལོ་སོ་གཉིས་བཞེས་པའི་ཚེ་སྐུ་
189

ལྔ་རིག་དཔེ་ཚོགས་ལས།
༼ཙ༽
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
འཁྲུངས། རང་ལོ་བདུན་པ་ལ། ཀ་ལྔ་པ་དཔལ་འབྱོར་ཤེས་རབ་ལས་རབ་ཏུ་བྱུང་། གསུང་
རབ་མང་པོའི་ཚིག་དོན་ལ་སྦྱངས་པ་ཕུལ་དུ་བྱུང་། བཅོ་བརྒྱད་པ་ལ་ཐམས་ཅད་མཁྱེན་པ་རོང་
ཆེན་དང་མཇལ་གསུང་རབ་མ་ལུས་པའི་ཚིག་དོན་ལ་སྒྲོ་འདོགས་བཅད། བཟད་པ་བློ་གྲོས་རྒྱ་
མཚོ་ཀློག་པ་པའི་སློབ་དཔོན་དུ་བསྟེན། ཉེར་ལྔ་པ་ལ་ཡུལ་དབུས་ཀྱི་བཤད་གྲྭ་ཆེན་པོ་གསུམ་དུ་
ཀ་ཆེན་བཅུ་གསུམ་གྱི་གྲྭ་སྐོར་མཛད། མཁྱེན་པ་ཆེ་བའི་གྲགས་པས་ཁྱབ་ཅིང་། འཇམདབྱངས་
རིན་རྒྱལ་བ་ལས་བསྙེན་པར་རྫོགས། དུས་དེ་ཙམ་ནས་མཚན་ཉིད་ཐེག་པའི་བཤད་ཉན་གྱི་དབུ་
བཙུགས། བདུན་བཅུ་རྩ་བདུན་གྱི་བར་དུ་ཉན་བཤད་ཀྱི་མཐིལ་མཛད། དེ་ནས་མྱ་ངན་ལས་
འདའ་ཀའི་བར་དུ་ཡང་། འདུལ་བའི་མདོ་དང་། མདོ་སྡེ་རྒྱན་ཚར་རེ་ཙམ་གསུངས། དེ་དག་གི་
བར་སྐབས་སྔ་མོའི་དུས་སུ། ཐེག་ཆེན་ཆོས་ཀྱི་རྒྱལ་པོ། རྐེད་འཕྲངས་པ་ཀུན་དགའ་རྒྱལ་མཚན།
མཚལ་མིན་པ་བསོད་ནམས་བཟང་པོ། གླང་ཐང་པ་ཀུན་དགའ་རྒྱལ་མཚན་རྣམས་ལས་གསང་
སྔགས་ཀྱི་གསན་པ་རྒྱ་ཆེར་མཛད་ཅིང༌། དུས་ཕྱིས་ངོར་པ་རྡོ་རྗེ་འཆང་ཆེན་པོ་ཀུན་དགའི་མཚན་
ཅན་ལས་སྤྱིར་གསན་པ་རྒྱ་ཆེ་ཞིང་། ཁྱད་པར་དཔལ་ས་སྐྱ་པའི་ཐུན་མོང་མ་ཡིན་པའི་ཁྱད་པར་
གྱི་ཆོས་ལ་སྒྲོ་འདོགས་མ་ལུས་པ་ཆོད་པར་མཛད། ཕྱི་མཚན་ཉིད་ཐེག་པའི་ཉན་བཤད་ལ་འགྲུས་
པ་རྒྱུན་རིང་ཞིང་། བུ་སློབ་བསྟན་པ་ལ་ཕན་པ་དང་། གྲགས་པ་ཆེ་བ་མང་དུ་ཐོན། ནང་དུ་ཡང་
དག་འཇོག་ལ་མི་གཡེལ་བས་གྲུབ་ཆེན་གྱི་གོ་འཕང་བརྙེས་ཤིང་དེ་ལྟར་དུ་གྲགས།
དེ་ནས་
བསྟན་བཅོས་པ་ལྟར་ན་ཤིང་ཕོ་འབྲུག་གི་ལོ་ཤར། འཇིག་རྟེན་ལ་གྲགས་པ་ལྟར་ན་ཆུ་མོ་ཡོས་ཀྱི་
ལོ། ཧོར་ཟླ་བཅུ་གཉིས་པའི་ཚེས་བཅོ་ལྔ་ལ། དགའ་ལྡན་གྱི་གནས་སུ་ཞི་བར་གཤེགས་སོ། །
དེའི་དགོངས་པ་ཟབ་མོ་བསྐང་བའི་ཕྱིར་དང༌། སྐུ་ཚེ་གཞན་ལ་རྗེ་བཙུན་བྱམས་པའི་ཆོས་ཀྱིས་
འགྲོ་བ་མང་པོ་ལ་ཕན་པ་རྒྱ་ཆེན་པོ་འབྱུང་བ་སོགས། རྒྱལ་བའི་སྲས་ཀྱི་སྤྱོད་པ་རླབས་པོ་ཆེ་
ཡོངས་སུ་རྫོགས་པར་བྱ་བའི་ཕྱིར་དང་། ཆོས་ཀྱི་གྲྭ་འདི་ཉིད་དུ་བསྟན་པ་རིན་པོ་ཆེའི་ཆ་ཤས་
ཡོངས་སུ་རྫོགས་པར་གང་བ་དང༌། ཡུན་རིང་དུ་གནས་པར་བྱ་བའི་ཕྱིར། དེ་བཞིན་གཤེགས་
པའི་སྐུ་གསུང་ཐུགས་ཀྱི་རྟེན་ཅི་ནུས་སུ་བགྱི་བར་འདུན་ཞིང་མོས་པ་ལས། ཐོག་མར་ཤིང་མོ་
སྦྲུལ་གྱི་ལོ་ཆོ་འཕྲུལ་ཅན་ཡར་ཚེས་ཀྱི་འགྲུབ་སྦྱོར་བཟང་པོ་ལ། ནེ་པཱ་ལའི་བཟོ་རིག་པ་འདོད་
190

རྗེ་བཙུན་བྱམས་པ་མགོན་པོའི་སྐུ་བརྙན་བཞེངས་པའི་དཀར་ཆག་ལོ་རྒྱུས་དང་བཅས་པ།
པའི་ལྷ་ལས་ཐམས་ཅད་པས་བྱིན་གྱིས་བརླབས་པ་རྣམ་པ་བཞི་ནེ་པཱ་ལ། ཡ་ག་ལའི་གྲོང་ཁྱེར་གྱི་
བཟོ་བོ། དཔོན་མོ་ཆེའི་མིང་ཛ་ཡ་ཀིརྟི་པཱ་ལ་ཞེས་པ་རྒྱལ་བ་གྲགས་པ་སྐྱོང་ཞེས་པ་དང་། ཟངས་
མགར་བའི་མིང་ན་ར་སིདྷ་ཞེས་པའི་མིའི་སེང་གེ་དང་། ཕྲ་བཟོ་བའི་མིང་ཛི་ཏ་སིདྷ་ཞེས་པ་རྒྱལ་
བ་སེང་གེ་དང་། འཕུལ་བའི་མིང་ཀིརྟི་སིདྷ་གྲགས་པ་སེང་གེ་དང་བཞིའོ། །དག་བྱོན་ནས་དབུ་
བརྩམས་ཏེ། མེ་མོ་ལུག་གི་ལོ་ཧོར་ཟླ་དྲུག་པ་གྲོ་བཞིན་ཅན་གྱི་ཕྱོགས་དང་པོ། རྒྱལ་ཕུར་
འཛོམས་པའི་འགྲུབ་སྦྱོར་ལ། རྗེ་བཙུན་གྱི་སྐུ་ངོ་མཚར་རྨད་དུ་བྱུང་བ། གཙུག་ལག་ཁང་རིན་པོ་
ཆེའི་ཏོག་གིས་སྤྲས་པ་འདི་ཡོངས་སུ་གྲུབ་པའོ། །འདི་ལ་རྒྱུ་ཚོགས་ཀྱི་ཚད་དང་། བཞུགས་ཚུལ་
གྱི་མངོན་པར་རྟོགས་པ་གཉིས་ལས། དང་པོ་ལ། གཙོ་བོར་གྱུར་པ་ནི་གསེར་དང་ཟངས་དག་
ཡིན་ལ། ཟངས་ནི་ལྷ་སའི་ཉག་ཚད་ཀྱི་ཁལ་ཉིས་བརྒྱ་དང་ལྔ་བཅུ། སྐུ་གསེར་ནི་འགུར་ཆེན་གྱི་
ཞོ་བཞི་བརྒྱ་དང་བཞི་བཅུ། དངུལ་ཆུ་ནི་ཞོ་གསུམ་སྟོང་དང་དྲུག་བརྒྱ། གཞན་ཡང་། ཞ་ཉེ་
དཀར་པོ་དང་། སྔོན་པོ། ལྕགས་དང་། ཚ་ལ་དང་། ཕྲའི་རྒྱུ་ཚོགས་རྣམ་གྲངས་མང་པོ་དག་
དང་། འབེར་གྱི་རྒྱུ་ཚོགས་དང་། སོལ་བའི་ཚོགས་ཤིན་ཏུ་ཆེ་བ་མ་ཚང་བ་མེད་པ་རྣམས་ནི།
ས་སྐྱོང་བའི་རྒྱལ་པོ་དག་དང་། ཁྱིམ་བདག་དཔལ་འབྱོར་དང་ལྡན་པ་དག་དང་། བུ་སློབ་དད་པ་
དང་ལྡན་པ་རྣམས་ཀྱིས་དད་འདུན་དང་བརྟུན་པ་མི་ལྷོད་པས་བསྒྲུབས་པ་ཡིན་ནོ། །བཟོ་རིག་
རྣམ་པ་བཞིའི་འཕྲལ་གྱི་ཡོ་བྱད། ཟླ་བ་རེ་ལ་ཁལ་བརྒྱའི་ཚད་དུ་བཞག་པ་དང་། ཕུགས་ཀྱི་ཡོན་
གསེར་ཞོ་བཞི་བརྒྱ་དང་བཞི་བཅུ། ཟོང་ཞོ་བཞི་བརྒྱ་དང་བཞི་བཅུ། སྐོན་དང༌། སྐྱོན་དང་།
སྟོན་རྒྱབ་དང་། གཏང་རག་རྣམས་སྡོམས་པ་ལ་ཞོ་ཉིས་བརྒྱ། མདོར་ན་སྐུ་དངོས་ཀྱི་རྒྱུ་ཚོགས་
དང་། ནང་བཞུགས་ཀྱི་རྒྱུ་ཚོགས་ཀྱི་ཚད་དང་། རྒྱགས་ཡོན་གྱི་རྒྱུ་ཚོགས་ཀྱི་ཚད་རྣམས་མཉམ་
གསུམ་དུ་བཞག་པའོ། །གཉིས་པ་ལ། ཚད་དང་། བཞུགས་སྟངས་དང་། རབ་ཏུ་གནས་པའོ། །
དང་པོ་ནི། རྩོམ་པ་པོ་བློ་སྔོན་དུ་བཏང་བ་ནི། སྟོན་པ་མཆོག་གི་སྤྲུལ་སྐུ་ཚད་དུ་བགྱིས་པ།
བཟོ་རིག་པས་ཅུང་ཟད་འཕར་བ་དང་བཅས་པ་ཡིན་ལ། དེ་ཡང་ཇི་སྐད་དུ། འཛམ་བུ་གླིང་པ་
རྣམས་ཀྱི་ཚད། ཁྲུ་བཞི་པ་དང་། ཞེས་པས། སྐྱིལ་མོ་ཀྲུང་དུ་བཞུགས་པའི་སྐུ་དངོས་ལ་རང་
རེའི་ཁྲུ་ཚད་བཅུ་གཉིས་ཅུང་ཟད་འཕར་བ་ལ་ཁྲུ་གང་། དབུ་རྒྱན་གྱི་དཔངས་ལ་ཁྲུ་གང་དང་མཐོ་
191

ལྔ་རིག་དཔེ་ཚོགས་ལས།
༼ཙ༽
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
གང་ལྷག་ཙམ། གཙུག་ཏོར་དང་མཆོད་རྟེན་གཉིས་ཀ་ཡང་དེ་དང་ཚད་མཉམ་ལས་ཅུང་ཟད་ལྷག་
ཙམ། པདྨའི་དཔངས་ལ་ཁྲུ་དོ་དང་། མཐོ་གང་ལྷག་ཙམ་དང་བཅས་པ་རྣམས་ནི་ཟངས་གསེར་
ཉིད་ཀྱིས་བསྒྲུབས་པ་ཡིན་ལ། ཁྲི་ནི་རྒྱུ་འཇིམ་པ་ལས་གྲུབ་ཅིང་། དཔངས་ཁྲུ་ལྔ་ལྷག་ཙམ་དང་
བཅས་པར་གྲུབ་པའོ། །བཞུགས་ཚུལ་ནི། སྟོན་པས་ཆོས་ཀྱི་འཁོར་ལོ་བསྐོར་བའི་ཐོག་མར་
སེང་གེའི་ཁྲི་ལ་སྐུ་དྲང་པོར་བསྲང་བ་དང༌། དགོངས་པ་སྔོན་དུ་བཏང་ནས། ཏིང་ངེ་འཛིན་ལ་
མཉམ་པར་བཞག ཆོ་འཕྲུལ་རྣམ་པ་གསུམ་གྱིས་